झगड़ों को दिल से लगा बैठती हैं महिलाएं  
आखिरकार एक नए अध्ययन में पुष्टि हो ही गई जिसकी शिकायत अक्सर मर्द करते थे कि महिलाएं झगड़ों को दिल से लगा बैठती हैं।
आखिरकार एक नए अध्ययन में पुष्टि हो ही गई जिसकी शिकायत अक्सर मर्द करते थे कि महिलाएं झगड़ों को दिल से लगा बैठती हैं। ग्रनाडा विश्वविद्यालय के अनुसंधानकर्ताओं ने इस अध्ययन को अंजाम दिया और पाया कि झगड़े में महिलाएं मर्दों की बनिस्पत ज्यादा दुखी हो जाती हैं। डेली एक्सप्रेस की खबर में बताया गया कि स्पेनी अध्ययन के मुताबिक, जब किसी युगल में विवाद होता है तो महिलाएं पुरुषों की तुलना में ज्यादा भावुक हो जाती हैं।  हालांकि अध्ययन में पाया गया कि संबंधों में तकरार की वजहों के पीछे अक्सर मर्दों का हाथ होता है क्योंकि वे अपनी भावनाओं को ज्यादा मजबूती से व्यक्त करते हैं। अध्ययन में 75 महिलाओं और 67 मर्दों को ऐसे हालातों में रखा गया जहां एक युगल में तकरार हो सकता था। इसके बाद अनुसंधानकर्ताओं ने पुरुषों और महिलाओं के अनुभवों का विश्लेषण किया।